《水仙花效李长吉》
明代·邹亮

冯夷镂水驻花魄，奇芬染肌沁仙骨。
天风吹梦落瑶台，家住江仙水云窟。
弄珠拾草潇湘渚，带月迷烟愁不语。
小龙潜开水晶殿，玉杯凉露承华宴。
青鸟衔书来阆苑，笑指蓬莱水清浅。

作者简介：苏州府长洲人，字克明。少工诗文，轻侠无行。为“景泰十才子”之一。后折节读书，为名儒。正统初，以况钟荐，擢吏部司务，迁御史。嗜藏书。有《鸣珂集》、《漱玉集》。